|  |  |
| --- | --- |
|  |  |

|  |  |
| --- | --- |
| 1. Hvad er ydelsens lov­grund­lag? | Lov om Social Service (SEL) § 113  Bekendtgørelse nr. 719 af 19. juni 2013 |
| 1. Hvilket behov dækker ydel­sen? | At kompensere for væsentlig og varig nedsat funktionsevne. |
| 1. Hvad er formålet med ydel­sen? | Bevilling af forbrugsgoder skal medvirke til, at borgeren får mulighed for at føre en så normal og selvstændig tilværelse som muligt og i størst mulig grad gøre borgeren uafhængig af andres bistand i dagligdagen.  Tildeling af et forbrugsgode skal samtidig sikre, at personer med en varig nedsat funktionsevne, der ønsker det, får mulighed for at få eller bevare en tilknytning til arbejdsmarkedet. |
| 1. Hvilke aktiviteter indgår i ydel­sen? | Bevilling af det bedst egnede og billigste forbrugsgode, der afhjælper følgerne af funktionsnedsættelsen. |
| 1. Hvilke aktiviteter indgår ikke i ydelsen? | * Forbrugsgoder til brug ved midlertidige lidelser. * Forbrugsgoder til behandling. * Forbrugsgoder til fritid- og sportsaktiviteter. * Forbrugsgoder, der er anskaffet før bevilling. * Hjælpemidler til træningsbrug. * Forbrugsgoder til træning. * Forbrugsgoder, der er at betragte som sædvanligt indbo. * Forbrugsgoder, hvor anskaffelsesværdien er lavere end den bagatelgrænse staten fastlægger. |
| 1. Hvem kan modtage ydel­sen?   Følgende kriterier skal være opfyldt: | Personer, der   * har en varig nedsat fysisk eller psykisk funktionsevne, * ikke inden for en overskuelig fremtid har udsigt til bedring af de helbredsmæssige forhold, * i lang tid fremover har et behov for at afhjælpe følgerne af den nedsatte funktionsevne. |
| 1. Ydelsens omfang? | Omfanget af ydelsen vurderes ud fra en konkret individuel vurdering. |
| 1. Er der valgmulighed med hen­syn til leverandør? | Ja, se punkt 9. |
| 1. Hvem leverer ydelsen? | Forbrugsgodet kan tildeles som en bevilling, hvor borgeren selv skal anskaffe sig produktet. I dette tilfælde kan borgeren selv vælge leverandør. Produktet skal opfylde Vordingborg Kommunes krav.  Forbrugsgodet kan også tildeles som et udlån fra Vordingborg Kommune. I så fald leveres produktet af Hjælpemiddeldepotet. |
| 1. Hvad koster ydelsen for bor­geren? | Hvis ydelsen er tildelt som en bevilling, hvor borgeren selv skal anskaffe sig produktet, udgør kommunens andel af prisen som udgangspunkt 50% af prisen på et almindeligt standardprodukt. Hvis der er en merpris, skal borgeren selv betale den.  Hvis ydelsen tildeles som et udlån, er det gratis. |
| 1. Hvad er kommunens kva­li­tetsmål? | * At borgeren inden 10 dage får svar på, at vi har modtaget ansøgningen med oplysning om sagsbehandlingstiden. * At borgeren inden for 4 uger efter et hjemmebesøg får en afgørelse på ansøgningen.   Borgeren anbefales at søge digitalt |
| 1. Hvordan følges op på ydel­sen? |  |
| 1. Brugerundersøgelse? | I Vordingborg Kommune gennemføres mindst én brugerundersøgelse på hvert fagområde i ulige år, hvor brugerne spørges om, hvordan de oplever kommunens ydelser og services på området. |
| 1. Er der særlige forhold at ta­ge hensyn til? | Hvis ydelsen er tildelt som en bevilling, hvor borgeren selv har anskaffe sig produktet, ejer borgeren produktet og skal selv reparere og vedligeholde produktet.  Borgeren har ikke mulighed for at ansøge om et forbrugsgode igen, hvis det bevilgede produkt går i stykker eller bliver slidt op. |
| 1. Hvilke klagemuligheder er der? | Du har mulighed for at klage, hvis du ikke er enig i afgørelsen.    Hvis du klager skriftligt, kan du sende din klage til Vordingborg Kommune, gerne att.: Center for Psykiatri og Handicap, Valdemarsgade 43, 4760 Vordingborg.  Hvis du klager mundtligt, kan du kontakte Center for Psykiatri og Handicap på telefon 55 36 29 10. Du bliver herefter kontaktet af en sagsbehandler, der noterer din klage.  Din klage skal være modtaget inden for almindelig kontortid senest 4 uger efter, at du har modtaget afgørelsen.  Kontortiden regnes fra kl.8 - 16. på alle hverdage.  Når vi har modtaget din klage, vurderer Center for Psykiatri og Handicap afgørelsen igen.  Giver vi dig helt eller delvist medhold, får du besked inden for 4 uger. Fastholder vi afgørelsen, sender vi din klage og sagens akter til Ankestyrelsen inden for 4 uger. |